钦定古今图书集成/明伦汇编/氏族典/第129卷 > 陈邦瞻
## 钦定古今图书集成/明伦汇编/氏族典/第129卷 > 陈邦瞻

按《明外史陈邦瞻传》：“邦瞻，字德远，高安人。万历二十
六年进士。授南京大理寺评事，历南京吏部郎中，出
为浙江参政，进福建按察使，迁右布政，改补河南，分
理彰德诸府，就改左布政使，以右副都御史巡抚陕
西。上林土官黄德勋弟德林及子祚引叛，德勋投田
州土酋岑茂仁，茂仁纳之，袭破上林，杀德勋，掠妻子”
金帛。邦瞻请讨于朝。会光宗嗣位，即擢邦瞻兵部右
侍郎，总督两广军务兼巡抚广东，遂移师讨擒之。召
拜工部右侍郎，未上，改兵部，进左。天启二年疏陈四
事，中言“客氏复入，罪谪言者。”疏入，忤旨，谯让。寻兼户、
工二部侍郎，专理军需。明年卒官。诏赠尚书。